Філіп Хыціл

Фі́ліп Хы́ціл (; нар. 5 верасня 1999) — чэшскі хакеіст, цэнтральны нападнік клуба «Нью-Ёрк Рэйнджэрс» з Нацыянальнай хакейнай лігі і нацыянальнай зборнай Чэхіі. Быў абраны ў першым раўндзе драфту НХЛ 2017 года пад 21 нумарам.

 Кар’ера 
Хыціл пачаў гуляць за «Злін» у матчах Экстралігі з сезона 2016/17. У тым сезоне юнак закінуў чатыры шайбы і адзначыўся яшчэ чатырма перадачамі ў 38 гульнях, што стала другім паказчыкам у лізе сярод ігракоў у веку да 18 гадоў. Дзякуючы гэтаму, хакеіста запрыкмецілі ў НХЛ і абралі ўжо ў першым раўндзе драфта 2017 года. 14 ліпеня 2017 года Хыціл падпісаў трохгадовы кантракт з «Нью-Ёрк Рэйнджэрс»«Rangers agree to terms with forward Filip Chytil». New York Rangers.. Па прыяднанні да трэніровачнага перадсезоннага лагера клуба чэх настолькі ўразіў сваімі здольнасцямі, што мясцовыя СМІ абралі яго найлепшым наваком. Напачатку першага сезона за акіянам спартсмен патрапіў у адну тройку з Матсам Зукарэла і Рыкам Нешам«Top pick Filip Chytil, 18, makes Rangers opening day roster» . Newsday.. Аднак, правёўшы дзве гульні ў НХЛ, ён быў пераведзены ў фарм-клуб «Хартфард Вулф Пэк» Амерыканскай хакейнай лігіJoyce, Greg (11.01.2018). «Rangers’ prized rookie learning from careful balancing act». New York Post.. Толькі наступным сезонам нападнік вярнуўся ў галоўную каманду, заняўшы пачэснае месца сярод галоўных ігракоў клуба.

Катэгорыя:хакеісты Чэхіі
Катэгорыя:Ігракі зборнай Чэхіі па хакеі
Катэгорыя:Ігракі ХК Злін
Катэгорыя:Ігракі «Нью-Ёрк Рэйнджэрс»
Катэгорыя:Ігракі «Хартфард Вулф Пэк»